CELEX: 62008CN0109
Language: et
Date: 2008-03-10 00:00:00
Title: Kohtuasi C-109/08: 10. märtsil 2008 esitatud hagi — Euroopa Ühenduste Komisjon versus Kreeka Vabariik

9.5.2008   
            
            
               ET
            
            
               Euroopa Liidu Teataja
            
            
               C 116/15
            
         10. märtsil 2008 esitatud hagi — Euroopa Ühenduste Komisjon versus Kreeka Vabariik
   (Kohtuasi C-109/08)
   (2008/C 116/27)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: Maria Patakia)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei ole võtnud meetmeid Euroopa Kohtu 26. oktoobri 2006. aasta otsuse kohtuasjas C-65/05 täitmiseks, siis on ta rikkunud EÜ artiklitest 28, 43 ja 49 ning direktiivist 98/34/EÜ (1) tulenevaid kohustusi;
            
         
               —
            
            
               mõista Kreeka Vabariigilt komisjonile tasumiseks välja trahv summas 31 798,80 eurot iga hilinetud päeva eest kohtuasjas C-65/05 tehtud otsuse täitmisel, alates käesolevas asjas kohtuotsuse kuulutamise kuupäevast kuni kohtuasjas C-65/05 tehtud otsuse täitmise kuupäevani;
            
         
               —
            
            
               mõista Kreeka Vabariigilt komisjonile tasumiseks välja põhisumma 9636 eurot päevas, alates kohtuasjas C-65/05 otsuse kuulutamise kuupäevast kuni käesolevas kohtuasjas otsuse kuulutamise kuupäevani või kuni kohtuasjas C-65/05 tehtud otsuse täitmise kuupäevani, kui see saabub varem;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Euroopa Kohus tegi 26. oktoobril 2006 kohtuasjas C-65/05 Kreeka Vabariigi suhtes otsuse, mille kohaselt:
               
                            
                        
                        
                           Kuna Kreeka Vabariik kehtestas seaduse nr 3037/2002 artikli 2 lõikes 1 ja artiklis 3 keelu paigaldada ja kasutada mis tahes elektrilisi, elektromehaanilisi ja elektroonilisi mänge, sealhulgas mis tahes arvutimänge kõigis avalikes kohtades või eraruumides, välja arvatud kasiinod, mille rikkumise eest karistatakse kriminaal- või halduskorras, on Kreeka Vabariik rikkunud kohustusi, mis tulenevad EÜ artiklitest 28, 43 ja 49 ning direktiivi 98/34/EÜ, muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, artiklist 8.
                        
                     
         
               2.
            
            
               Olles palun Kreeka Vabariigil esitada talle eespool viidatud Euroopa Kohtu otsuse täitmiseks vastu võetud õigusaktid, saatis komisjon EÜ artikli 228 alusel Kreeka Vabariigile märgukirja ja põhjendatud arvamuse, millele Kreeka Vabariik ei vastanud.
            
         
               3.
            
            
               Seetõttu leidis komisjon, et Kreeka Vabariik ei ole eespool viidatud Euroopa Kohtu otsuse täitmiseks vajalikke meetmeid võtnud, ja otsustas esitada EÜ artikli 228 alusel Euroopa Kohtusse Kreeka Vabariigi vastu hagi.
            
         
               4.
            
            
               Nimetatud hagis palun komisjonil Euroopa Kohtul tuvastada esiteks, et Kreeka Vabariik ei ole täitnud Euroopa Kohtu 26. oktoobri 2006. aasta otsust kohtuasjas C-65/05 ja on seetõttu rikkunud EÜ artiklitest 28, 43 ja 49 ning direktiivist 98/34/EÜ tulenevaid kohustusi; teiseks palub komisjon Euroopa Kohtul mõista Kreeka Vabariigilt komisjonile maksmiseks välja:
               
                           —
                        
                        
                           trahv summas 31 798,80 eurot iga hilinetud päeva eest kohtuasjas C-65/05 tehtud otsuse täitmisel, alates käesolevas asjas kohtuotsuse kuulutamise kuupäevast kuni kohtuasjas C-65/05 tehtud otsuse täitmise kuupäevani;
                        
                     
                           —
                        
                        
                           põhisumma 9636 eurot päevas, alates kohtuasjas C-65/05 otsuse kuulutamise kuupäevast kuni käesolevas kohtuasjas otsuse kuulutamise kuupäevani või kuni kohtuasjas C-65/05 tehtud otsuse täitmise kuupäevani, kui see saabub varem.
                        
                     
         
      (1)  Euroopa Parlamendi ja nõukogu 22. juuni 1998. aasta direktiiv 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord (EÜT L 204, lk 37; ELT eriväljaanne 13/20, lk 337).